শাস্ত্রীর সঙ্গে এই ব্যাপারে সহমত পোষণ করতে পারছেন না কোহলি। তিনি বলেন, “ব্যক্তিগত ভাবে আমার মনে হয় না আমরা খুব অপ্রস্তুত ছিলাম বলে। কোনো সিরিজ হেরে যাওয়ার পরে, অপ্রস্তুত থাকার দোহাই দেওয়ার পক্ষপাতী আমি নই। আমরা পাঁচ দিন প্রস্তুতির জন্য পেয়েছিলাম।” তিনি আরও বলেন, “অপ্রস্তুতি নয়, আমি বলব গুরুত্বপূর্ণ জায়গায় ভুল করে বসাতেই এই অবস্থা হয়েছে আমাদের। বিপক্ষকে হাতের নাগালে পেয়েও নিজেদের ভুলে ম্যাচ খুইয়েছি আমরা।”